Oficiālais Vēstnesis L 373 , 31/12/1988 Lpp. 0001 - 0002

Speciālizdevums somu valodā: Nodaļa 2 Sējums 6 Lpp. 0256

Speciālizdevums zviedru valodā: Nodaļa 2 Sējums 6 Lpp. 0256



Padomes Regula (EEK) Nr. 4235/88 (1988. gada 21. decembris), kas groza Regulu (EEK) Nr. 918/83, ar ko izveido Kopienas muitas nodokļa atbrīvojumu sistēmu EIROPAS KOPIENU PADOME, ņemot vērā Eiropas Ekonomikas kopienas dibināšanas līgumu, un jo īpaši tā 28. pantu, ņemot vērā Komisijas priekšlikumu, tā kā starptautiskā sadarbība zinātniskās pētniecības jomā strauji attīstās; tā kā jāsekmē šie sakari, kas ir ārkārtīgi nozīmīgi kā šodienas, tā rītdienas pasaulei; tā kā minētā sadarbība jo īpaši nozīmē to, ka pētniecības iestādes, kas dibinātas kādā Kopienas dalībvalstī, savus objektus, kuros bieži vien veikti nozīmīgi ieguldījumi, nodod citu valstu zinātnieku rīcībā, ieskaitot zinātniekus no trešajām valstīm; tā kā tā ļauj īstenot kopīgas pētniecības programmas saskaņā ar sadarbības nolīgumiem, kas noslēgti starp pētniecības iestādēm dažādās valstīs; tā kā, lai sekmīgi varētu veikt savu darbu, zinātniekiem vajadzīgas iekārtas, ko viņi ieved ilgtermiņa lietošanai Kopienas pētniecības iestādēs; tā kā iepriekš minēto iekārtu izmantošanas ilguma dēļ šai ievešanai nevar piemērot Kopienas pagaidu ievešanas režīmu, kas ieviests ar Regulu (EEK) Nr. 3599/82 [1], kurā jaunākie grozījumi izdarīti ar Regulu (EEK) Nr. 1620/85 [2]; tā kā šī pētniecība ir nekomerciāla; tā kā ievestās iekārtas nav paredzētas tam, lai uzlabotu Kopienas iestāžu aprīkojumu, kas kalpo par iepriekš minēto sadarbības nolīgumu pamatu; tā kā ievestās iekārtas paliek kādā trešā valstī reģistrētas fiziskas vai juridiskas personas īpašums; tā kā minētie gadījumi ir izņēmumi, uz ko neattiecas 52. līdz 59. pants Regulā (EEK) Nr. 918/83 [3]; kurā jaunākie grozījumi izdarīti ar Regulu (EEK) Nr. 1315/88 [4]; tā kā tāpēc jāparedz īpaši beznodokļu kārtības pasākumi, IR PIEŅĒMUSI ŠO REGULU. 1. pants Regulā (EEK) Nr. 918/83 iekļauj šādus pantus: "59.a pants 1. Iekārtām, ko nekomerciāliem nolūkiem ieved zinātniskas pētniecības iestādes vai organizācijas, kas dibinātas ārpus Kopienas, vai to vārdā, piemēro atbrīvojumu no ievedmuitas nodokļa. 2. Atbrīvojumu piešķir ar nosacījumu, ka iekārtas a) ir paredzētas tam, lai 1. punktā minēto iestāžu vai organizāciju locekļi vai pārstāvji tās atbilstīgi izmantotu saskaņā ar zinātniskās sadarbības nolīgumiem, kuru mērķis ir īstenot starptautiskas zinātniskas pētniecības programmas zinātniskas pētniecības iestādēs, kas dibinātas Kopienā un kuras dalībvalstu kompetentās iestādes ir apstiprinājušas minētajam nolūkam; b) paliek ārpuskopienas valstī rezidējošas fiziskas vai juridiskas personas īpašums laikā, kamēr tās atrodas Kopienas muitas teritorijā. 3. Šīs regulas nolūkiem: - iekārtas ir instrumenti, aparatūra un mašīnas un to palīgierīces, ieskaitot rezerves daļas, un darbarīki, kas īpaši paredzēti to apkopei, pārbaudei, kalibrēšanai vai laboša nai, kurus izmanto zinātniska pētījuma nolūkā, - par nekomerciālā nolūkā ievestām uzskata iekārtas, ko paredzēts izmantot nekomerciāla mērķa zinātniska pētījuma nolūkiem. 59.b pants 1. 59.a panā paredzētās iekārtas, kas ievestas Kopienā, nemaksājot nodokli saskaņā ar nosacījumiem, kas paredzēti minētajā pantā, nedrīkst patapināt, izīrēt vai atsavināt par samaksu vai bez tās, par to iepriekš neziņojot kompetentajām iestādēm. 2. Gadījumā, kad iekārtas patapinātas, izīrētas vai atsavinātas, iestādei vai organizācijai, kam ir tiesības uz atbrīvojumu saskaņā ar 59.a pantu, atbrīvojums paliek spēkā, ja iestāde vai organizācija šo iekārtu izmanto nolūkiem, kas piešķir tiesības uz šādu atbrīvojumu. Citos gadījumos un neskarot 52. un 53. panta piemērojumu, lai iekārtu patapinātu, izīrētu vai atsavinātu, iepriekš jāsamaksā ievedmuitas nodoklis saskaņā ar likmi, kas ir spēkā patapināšanas, īres vai atsavināšanas dienā, pamatojoties uz iekārtas veidu un muitas vērtību, ko šajā dienā atzinušas vai pieņēmušas kompetentās iestādes. 3. 59.a panta 1. punktā minētās iestādes vai organizācijas, kas vairs neatbilst attiecīgajiem nosacījumiem, lai varētu izmantot atbrīvojumu, vai kuras paredz izmantot bez nodokļu maksāšanas ievestu iekārtu citiem nolūkiem nekā tie, kas paredzēti minētajā pantā, par to informē kompetentās iestādes. 4. Iekārtas, ko izmanto iestādes vai organizācijas, kas vairs neatbilst nosacījumiem, kas dod tiesības uz atbrīvojumu, tiek pakļautas attiecīgo ievedmuitas nodokļu piemērojumam pēc likmes, ko piemēro dienā, kad minētie nosacījumi vairs netiek ievēroti, pamatojoties uz attiecīgās iekārtas veidu un muitas vērtību, ko šajā dienā atzinušas vai pieņēmušas kompetentās iestādes. Neskarot 52. un 53. pantu, iekārtas, ko iestāde vai organizācija, uz ko attiecas atbrīvojums, izmanto citiem nolūkiem nekā tie, kas paredzēti 59.a pantā, tiek pakļautas attiecīgajam ievedmuitas nodoklim, kas atbilstīgi aprēķināts dienā, kad tās sāk izmantot kādā citā nolūkā, pamatojoties uz attiecīgās iekārtas veidu un muitas vērtību, ko šajā dienā atzinušas vai pieņēmušas kompetentās iestādes." 2. pants Šī regula stājas spēkā 1989. gada 1. janvārī. Regulu piemēro no 1989. gada 1. jūlija. Šī regula uzliek saistības kopumā un ir tieši piemērojama visās dalībvalstīs. Briselē, 1988. gada 21. decembrī Padomes vārdā — priekšsēdētājs V. Papandreou [1] OV L 376, 31.12.1982., 1. lpp. [2] OV L 155, 14.6.1985., 54. lpp. [3] OV L 105, 23.4.1983., 1. lpp. [4] OV L 123, 17.5.1988., 2. lpp. --------------------------------------------------